[{"text_idx": "#000001", "text": "AvalehtLiigadCredit24 Balti liigaJanis Sirelpuu TalTechi kuldsest triost, paanikahetkedest, ilusatest esitustest ja ma\u0308nguva\u0308lisest faktorist"}, {"text_idx": "#000002", "text": "Janis Sirelpuu TalTechi kuldsest triost, paanikahetkedest, ilusatest esitustest ja ma\u0308nguva\u0308lisest faktorist"}, {"text_idx": "#000003", "text": "Share this postClose sharing boxJanis Sirelpuu TalTechi kuldsest triost, paanikahetkedest, ilusatest esitustest ja ma\u0308nguva\u0308lisest faktoristTwitterFacebookLinkedIn"}, {"text_idx": "#000005", "text": "Eesti vo\u0303rkpallimaastiku suuremad u\u0308llatajad on hooaja alguses olnud kaks noortemeeskonda \u2013 Tallinna Selver ja TalTech. Kui Selver lo\u0303i ukse pauguga lahti juba esimestes voorudes, siis TalTechi o\u0303nnestumisi tuli oodata kuu aega."}, {"text_idx": "#000006", "text": "\u201cVo\u0303ib-olla kolm aastat tagasi, kui Sander Ra\u0308tsep, Joonas Popman ja Kristjan Ju\u0308rima veel meil ma\u0308ngisid, oli ma\u0308ngupilt viimati midagi sellist,\u201d u\u0308tleb meeskonna peatreener Janis Sirelpuu pa\u0308rast na\u0308dalavahetusel saavutatud vo\u0303ite Daugavpilsi ja eelmise hooaja Balti liiga pronksiklubi Jekabpilsi u\u0308le."}, {"text_idx": "#000007", "text": "TalTechi kaks aastat tagasi algatatud noorteprojekti esimesi vilju vo\u0303is na\u0308gema hakata tegelikult eelmise hooaja teises pooles, mil meeskond Tauno Lipu ja Dimitri Korotkovi vedamisel lu\u0308hikese aja jooksul kolm vo\u0303itu noppis ja ta\u0308nu sellele Balti liigas viimaselt ehk 14. kohalt lo\u0303puks 11. positsioonile kerkis. Suvel lahkusid TalTechist aga mo\u0303lemad liidrid, lisaks saadeti u\u0308ks po\u0303hikoosseisu mees, temporu\u0308ndaja Jo\u0308rgen Vanamo\u0303isa, kaitseva\u0308kke."}, {"text_idx": "#000008", "text": "TalTechi viimatised vo\u0303idud tulid paljuski ta\u0308nu triole Aleksander Eerma (23), Mihkel Nuut (22) ja Valentin Kordas (19). Nii suurimad ru\u0308nnakujo\u0303ud ehk Nuut ja Kordas, aga ka sidema\u0308ngija Eerma on kasvanud ma\u0308ngumeesteks klubi sees, to\u0303si, viimati nimetatu tegi mullu Saaremaal vahe(tusmehe)aasta."}, {"text_idx": "#000009", "text": "\u201cSeda kolmikut vo\u0303ib to\u0303esti esile tuua, kuigi eks oma osa on ka musta to\u0308o\u0308 tegijatel eesotsas libero Cris-Karlis Lepaga. Igal mehel on meeskonnas oma roll meie ma\u0308ngus. Kui vo\u0303ib-olla esimesel aastal treeniti veel isa-ema jaoks, siis nu\u0308u\u0308d saadakse juba aru, et vaeva tuleb na\u0308ha iseenda ja veel rohkem meeskonna hu\u0308vanguks,\u201d ro\u0303o\u0303mustab seitsmendat hooaega meeskonda juhendav Sirelpuu. \u201cNuut on kapteni ja ru\u0308nnakuliidrina kindlasti vo\u0303tmerollis. Ta oli eelmise hooaja alguses veel Tarvo Ta\u0308he ja\u0308rel teine diagonaal ehk varumees. Valentin on nu\u0308u\u0308d Dimitri koha nurgas kenasti u\u0308le vo\u0303tnud ja Eerma on sidema\u0308ngijana niikuinii oluline,\u201d kiidab 41-aastane treener. Muide, Nuut ja Kordas to\u0303id Daugavpilsi ja Jekabpilsi vastu kokku suisa 81 punkti (+51)."}, {"text_idx": "#000010", "text": "\u201cMa arvan, et meie vo\u0303idud olid u\u0308llatused pigem va\u0308ljas-, mitte seespool klubi. Na\u0308itasime ka hooaja alguses, et kui suudame oma ma\u0308ngu ma\u0308ngida ja asjad sujuvad, vo\u0303ime konkurentsis pu\u0308sida ku\u0308ll. Meie probleem on lihtsalt see, et pahatihti, kui mo\u0303ne punktiga tagaajaja rolli ja\u0308a\u0308me, tekib paanika. Sellistel hetkedel suudame ka va\u0308ga koledat vo\u0303rkpalli ma\u0308ngida. Eks see ole u\u0308leu\u0308ldiselt noortemeeskondade mure. Na\u0308iteks Selveril, keda peetakse samuti nooreks meeskonnaks, on lihtsalt ko\u0303ik po\u0303hitegijad kasvo\u0303i noortekoondistes liidrirolli kandnud. Meie meestest ei pruukinud Nuuti mo\u0303ni meeskonnakaaslanegi veel paar aastat tagasi teada,\u201d muigab endine temporu\u0308ndaja."}, {"text_idx": "#000011", "text": "Liigatabelis paikneb TalTech pa\u0308rast punktiarvu kahelt seitsmeni kasvatamist u\u0308heksandal kohal ehk eespool nii Limbaz\u030cist kui Jelgavast. Sarnaselt u\u0308hele tiitlipretendendile Pa\u0308rnule on kogutud 3 vo\u0303itu ja 4 kaotust. Kas TalTech on vo\u0303tnud nu\u0308u\u0308d eesma\u0308rgiks ka play-off\u2019i ehk kaheksa parema sekka pa\u0308a\u0308semise?"}, {"text_idx": "#000012", "text": "\u201cKuidas Avo (Keel) enne hooaega ennustaski... (Keel u\u0308tles, et ko\u0303igil Eesti klubidel peale TalTechi on vo\u0303imalik ta\u0308navu midagi korda saata \u2013 toim.) Ma ei taha oma jahikaaslasele oma u\u0308tlustega haiget teha. Minu jaoks on peamine ikkagi see, et me teise ringi paremini ma\u0308ngiks kui esimese. Elu on na\u0308idanud, et ta\u0308navu suudavad ko\u0303ik ko\u0303ikidega ma\u0308ngida, seega tuleb ainult ise mees olla ja proovida stabiilsust sa\u0308ilitada,\u201d arvab Sirelpuu."}, {"text_idx": "#000013", "text": "Sirelpuu lisab lo\u0303petuseks, et meeskonna edukus so\u0303ltub paljuski ka u\u0308hest ma\u0308nguva\u0308lisest faktorist."}, {"text_idx": "#000014", "text": "\u201cVa\u0308ga palju on kinni tunniplaanides,\u201d nendib Sirelpuu. \u201cGrupi kokkusaamine on osutunud u\u0308likeeruliseks, kuna tunniplaanid ei klapi kohe kuidagi. Loodame, et teisel poolaastal tuleb poistel koolis meie jaoks parem graafik. Praegu vaatame trennide toimumisaegu tihti u\u0308he pa\u0308eva haaval so\u0303ltuvalt sellest, millal meeskonna liidritel loengud on. Kaks korda pa\u0308evas on mo\u0303nel mehel va\u0308ga keeruline trenni jo\u0303uda.\u201d"}, {"text_idx": "#000017", "text": "return (value != null) ? unescape(value[1]) : null;"}, {"text_idx": "#000019", "text": "Maksimovi ma\u0308lestusturniiri esimesed ma\u0308rgid loovad eelduse ettearvamatuks na\u0308dalavahetuseks"}, {"text_idx": "#000021", "text": "Vo\u0303ru Vo\u0303rkpalliklubi Barrus palkas talendika ameeriklase"}, {"text_idx": "#000023", "text": "Tahtejo\u0303u ja to\u0308o\u0308kuse tiivad on lennutanud Kordase maailma u\u0308hte suuremasse vo\u0303rkpalliriiki"}, {"text_idx": "#000024", "text": "Ko\u0303rge lennuga Kordas pu\u0308hib kodumaa tolmu jalge alt, kui so\u0303lmis esimese va\u0308lislepingu"}, {"text_idx": "#000025", "text": "TalTech vo\u0303itis 9-aastase pausi ja\u0308rel meistrivo\u0303istlustelt medali, Rummi ja Losnikov ja\u0308tsid koduklubiga hu\u0308vasti"}]